
GHEORGHE CIUHANDU


R E F E R A T 

privind aprobarea Acordului de Împrumut, Finanţare şi Program încheiat între KfW, Republica România şi Municipiul Timişoara

Monumentele istorice semnificative pentru istoria, cultura si civilizatia nationala si universala, izvor privind identitatea insasi a orasului de pe Bega, constituie o parte importanta in ce priveste strategia de dezvoltare durabila economico-sociala, turistica, urbanistica si de amenajare a teritoriului la nivel local, impunându-se depunerea tuturor eforturilor pentru conservarea lor.
Municipalitatea intenţionează să implementeze un proiect pilot de sprijin al proprietarilor de clădiri care fie sunt monumente arhitecturale, fie clădiri care fac parte dintr-un ansamblu definit ca un monument arhitectural conform Legii nr.422/2001 privind protejarea monumentelor istorice, modificată şi completată. 
Avand in vedere cel aratate mai sus, municipalitatea a efectuat demersurile necesare in vederea contractarii unor fonduri in sensul reabilitarii acestor monumente.
O sumă de 5 milioane de Euro va fi furnizată de Banca de dezvoltare germană KfW, prin Guvernul Român sub forma unui împrumut de 3 milioane de euro pe o durată de 30 de ani, cu o perioadă de graţie de 10 ani şi o rată a dobânzii de 2 % p.a. şi un grant (credit nerambursabil) de 2 milioane de euro pentru implementarea proiectului „Conceptul de Reabilitare a Cartierelor Istorice din Timişoara”.

In conformitate cu prevederile art. 37 alin.(2) din Legea nr. 422/2001 privind protejarea monumentelor istorice, în cazul în care autorităţile publice locale acorda sprijin financiar, acesta consta în acoperirea parţială sau totală a costurilor studiilor şi documentaţiilor tehnice, precum şi, după caz, ale lucrărilor de intervenţie asupra monumentelor istorice. 

Potrivit prevederilor art.1 alin.(5) din anexa la HG nr.9/2007 privind constituirea, componenta şi funcţionarea Comisiei de autorizare a împrumuturilor locale, în vederea obţinerii autorizării împrumutului de către Comisia de autorizare a împrumuturilor locale, autoritatea publică locală are obligaţia de a prezenta odată cu cererea de autorizare şi hotărârea autorităţii deliberative a administraţiei publice locale de aprobare a contractării.

Având în vedere cele de mai sus, 

PROPUNEM:
1. Aprobarea Acordului de Împrumut, Finanţare şi Program intre Banca germană pentru dezvoltare KfW, Republica România în calitate de Debitor, şi Municipiul Timişoara în calitate de Agenţie de Executare a Programului 
pentru reabilitarea monumentelor istorice din cartierele istorice ale Timişoarei (Infrastructură municipală Faza II) in valoare de 5 milioane de euro, din care 3.000.000 Euro reprezintă împrumut şi 2.000.000 Euro reprezintă contribuaţie financiară.

